|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 31.oktobrī** | **Nr. GND/2024/655** |
|  | **(protokols Nr. 19; 42.p.)** |

**Par nekustamā īpašuma Druvienas pagastā ar nosaukumu “Mežloki”**

**pircēja apstiprināšanu**

Gulbenes novada pašvaldības dome 2023.gada 26.oktobrī pieņēma lēmumu Nr. GND/2023/1022 “Par nekustamā īpašuma Druvienas pagastā bez nosaukuma atsavināšanu” (protokols Nr. 17; 45.p.), ar kuru nolēma nodot atsavināšanai Gulbenes novada pašvaldībai piederošo nekustamo īpašumu Druvienas pagastā ar kadastra numuru 5052 003 0302, kas sastāv no zemes vienības ar kadastra apzīmējumu 5052 003 0302, 1,1 ha platībā (pirms kadastrālās uzmērīšanas) (turpmāk – Nekustamais īpašums) un piešķirt nekustamajam īpašumam nosaukumu “Mežloki”, par brīvu cenu **[…]**, un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

Gulbenes novada pašvaldības dome 2024.gada 29.augustā pieņēma lēmumu Nr. GND/2024/472 “Par nekustamā īpašuma Druvienas pagastā ar nosaukumu “Mežloki” nosacītās cenas apstiprināšanu” (protokols Nr. 16; 30.p.), ar kuru nolēma apstiprināt nekustamā īpašuma nosacīto cenu 2500 EUR (divi tūkstoši pieci simti *euro*).

Gulbenes novada pašvaldība 2024.gada 10.septembrī nosūtīja **[…]**, atsavināšanas paziņojumu Nr. GND/4.18/24/2517.

Gulbenes novada pašvaldība saņēma **[…]**, 2024.gada 18.oktobra iesniegumu (Gulbenes novada pašvaldībā saņemts 2024.gada 21.oktobrī un reģistrēts ar Nr. GND/5.13.2/24/2096-H), kurā ir izteikta piekrišana iegādāties nekustamo īpašumu par nosacīto cenu 2500 EUR (divi tūkstoši pieci simti *euro*) uz nomaksu uz 6 mēnešiem.

2024.gada 2.oktobrī ir samaksāts avansa maksājums 250 EUR (divi simti piecdesmit *euro*) apmērā.

Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Publiskas personas mantas atsavināšanas likuma 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu (8.pants).

Publiskas personas mantas atsavināšanas likuma 36.panta pirmā daļa cita starpā nosaka, ka publiskas personas mantas nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu; nekustamā īpašuma pirkuma līgumu atvasinātas publiskas personas vārdā – attiecīgās atvasinātās publiskās personas lēmējinstitūcijas vadītājs vai viņa pilnvarota persona, savukārt šā panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem; par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu; šos nosacījumus iekļauj pirkuma līgumā; institūcija, kas organizē publiskas personas nekustamā īpašuma atsavināšanu, var piešķirt pircējam tiesības nostiprināt iegūto īpašumu zemesgrāmatā uz sava vārda, ja viņš vienlaikus zemesgrāmatā nostiprina ķīlas tiesības par labu atsavinātājam.

Pamatojoties uz Pašvaldību likuma 10.panta pirmās daļas 16.punktu, un 10.panta pirmās daļas 21.punktu, Publiskas personas mantas atsavināšanas likuma 4.panta ceturtās daļas 8.punktu, 34.panta otro daļu, 36.panta pirmo un trešo daļu, 37.panta pirmās daļas 4.punktu, 41.panta otro daļu, 47.pantu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav , Gulbenes novada pašvaldības dome NOLEMJ:

1. APSTIPRINĀT par Gulbenes novada pašvaldībai piederošā nekustamā īpašuma Druvienas pagastā ar nosaukumu “Mežloki”, kadastra numurs 5052 003 0302, kas sastāv no zemes vienības ar kadastra apzīmējumu 50520030302 ar platību 0,99 ha (pēc kadastrālās uzmērīšanas), pircēju **[…]**.

2. ATĻAUT samaksu 2500 EUR (divi tūkstoši pieci simti *euro*) apmērā, par šā lēmuma 1.punktā minēto nekustamo īpašumu, veikt uz nomaksu līdz 2025.gada 25.aprīlim, saskaņā ar maksājuma grafiku (Pielikums), kas ir šī lēmuma neatņemama sastāvdaļa.

3. NOTEIKT, ka par atlikto maksājumu pircējs maksā 6% (sešus procentus) gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem – nokavējuma procentus 0,1 procenta apmērā no kavētās maksājuma summas par katru kavējuma dienu.

4. PIEŠĶIRT pircējam – **[…]**, tiesības uz lēmuma 1.punktā minēto nekustamo īpašumu zemesgrāmatā nostiprināt uz sava vārda pēc pirkuma maksas un aprēķināto procentu samaksas.

5. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A.Caunītis

Pielikums 31.10.2024. Gulbenes novada pašvaldības domes lēmumam Nr. GND/2024/655

**Maksājumu grafiks nekustamā īpašuma**

**Druvienas pagastā ar nosaukumu “Mežloki” atsavināšanai**

|  |  |  |  |  |  |  |
| --- | --- | --- | --- | --- | --- | --- |
| **Maksājuma termiņš** | **Valūta** | **Neizmaksātā vērtība** | **Izpirkuma maksājums** | **Procentu maksājums** | **Maksājums kopā** | **Dienu skaits** |
| **31.10.2024.** | EUR | 2500.00 | 250.00 | 0 | 250.00 | 0 |
| **25.11.2024.** | EUR | 2250.00 | 375.00 | 9.25 | 384.25 | 25 |
| **25.12.2024.** | EUR | 1875.00 | 375.00 | 9.25 | 384.25 | 30 |
| **25.01.2025.** | EUR | 1500.00 | 375.00 | 7.64 | 382.64 | 31 |
| **25.02.2025.** | EUR | 1125.00 | 375.00 | 5.73 | 380.73 | 31 |
| **25.03.2025.** | EUR | 750.00 | 375.00 | 3.45 | 378.45 | 28 |
| **25.04.2025.** | EUR | 375.00 | 375.00 | 1.91 | 376.91 | 31 |
| **KOPĀ** | **EUR** | **x** | **2500.00** | **37.23** | **2537.23** | **x** |

Gulbenes novada pašvaldības domes priekšsēdētājs A.Caunītis